Sina ja Mina

Sina ja Mina oli esimene uus kultuuriajakiri iseseisvuse taastamise järgses Eestis. Ajakiri ilmus aastal 1992.

Ajakirja idee andis ja ajakirja algatas Kalle Kurg, kes koostas ka esimese maketi. Idee kohaselt oli ajakiri mõeldud laiale lugejale ja pidi toonitama mõtet, et ühiskonda ja kultuuri kuuluvad võrdväärsetena ka need inimesed, kes ei tule eluga toime. Kultuuri esitlemise ja käsitlemise kõrval oli oluliseks teemaks eesti ühiskonna psühholoogiline kliima nn üleminekuajal. Esiknumbri avasõnas öeldakse: "Peaksime end tundma õppima, Sina ja mina.""Toimetuselt." Sina ja Mina, 1992,1, lk 1 ja toonitatakse vajadust kujundada oma hoiakuid püsiväärtuste toel.
Ilmuda jõudnud numbrid sisaldasid algupärast ja tõlkelist ilukirjandust, esseid, artikleid, arvustusi, intervjuusid, reisikirju, uudiseid teiste maadest, huumorit, testide tekste, lugejate kirju, karikatuure ja eesti tuntud fotograafide kunstilisi fotosid. Ajakiri, mille toimetus oli tegutsenud Eesti Televisiooni ruumides, lõpetas ilmumise tootmisbaasi äkilise kaotamise tõttu. Nüüdseks on ajakirja numbrid rariteetsed.

Ajakirja toimetus
Peatoimetaja: Kalle Kurg.
Toimetajad: Pekka Erelt, Raul Kilgas, Ann Must, Tarmo Vahter, Tiina Aug.
Kunstnik: Jaan Klõšeiko.
Fotograaf: Heiki Sirkel.

Ajakirja andmed

Kaanel: Sina ja Mina. Esimene/1992, Sina ja Mina. Teine/1992. 
Maht 48 lk. (ISSN märkimata). Neljavärvikaas, sisu kahevärvitrükis. Illustreeritud joonistuste, kunstiliste fotode ja arvutigraafikaga. Formaat 19,5 x 27,5 cm. Esiknumbri tiraaž 20 000 eksemplari, teise numbri tiraaž 15 000 eksemplari. Väljaandja ETV kirjastus. Trükikoda Oktoober.

Ülevaade ajakirja sisust

Sina ja Mina. Esimene/1992
pisi|Ajakirja Sina ja Mina 1992. aasta esimese numbri esikaas
Rubriigid "Vaateid ja sissevaateid", "Uskumatust ja võimalikust", "Maast ja ilmast", "Tekste ja tõlgendusi", "Küsimusi ja vastuseid". 
Luule
Mari Vallisoo. "Eesti naine." 
Proosa
Olga Nukrus."Õpingud elukoolis". 
Peeter Sauter. "Raadjote varjantidest tõde." (Novell) 
Elias Canetti. "Lauseid"
Milan Kundera. "Karvamüts" (Novell)
Eduard Gevorkjan. "Kes koputab su uksele?" (Lühijutt)
Leena Krohn. "Tundmatu rada." "Päästetalitus","See on rängem kui surmatee". (Katkendid raamatust "Umbra", WSOY 1990, tõlkinud Asta Põldmäe)
Kirjandusarvustus
Ann Must. "Midagi ikka saab. Tõlgendusi." Elo Vee (Elo Viiding), "Telg." Liisi Ojamaa, "Lõputu juuli." Triin Soomets, "Sinine linn." ATZ, "Ärge pange tähele." Ruth Jürjo, "Mänguraamat." Kassett '90, Tallinn. Eesti Raamat, 1990).
Reisikiri
Indrek Tart. "Kiri Šotimaalt. Šoti ragbi ja eesti või."
Intervjuud 
Peeter Tulviste (taasiseseisvumise järgse aja psühholoogilisest kliimast). Pealkiri: "Sinu enese kordumatu elu." Intervjueerija: Raul Kilgas.
Enno Selirand (usaldustelefoni tööst). Pealkiri: "444-444". Intervjueerija: Ann Must.
Marju Kuut ja Uku Kuut (elust välismaal, pereelust, usust). Pealkiri: "Marju ja Uku." Intervjueerija: Kalle Kurg.
Proua A, sensitiiv (nägemuste uskumisest). Pealkiri: "Aga kui päkapikud ongi olemas?" Intervjueerija: Laur Saglik.
Kirjutisi sotsiaalsete suhete ja psühholoogia teemal 
 "Postscriptum." (Kiri isalt lapsele abielu purunemise järel)
"Kui daami au kaitsti "lauahõbedaga"... " (Ain Kaalep ja Eno Raud duellil, sekundantideks Lennart Meri, Valmen Hallap, Erik Andresen, Heldur Niit). Autor: Pekka Erelt
Huumor
"Naised valmis kaitseks" (naiste maskuliinsetest harrastustest).
"Nõiakunsti aabits".
"Midagi hingele". Humoristlikud fotod kommentaaridega: Kalle Kulbok, Edgar Savisaar, Indrek Hirv, Peeter Volkonski, Leo Lapin.

Lisaks referatiivseid kirjutisi pereelust, surmakogemusest, sõltuvusriskidest, reklaami suundumustest, massikirjandusest, seksuoloogiaprobleemidest ja teste jm.

Arvutigraafika: Jaan Klõšeiko.
Joonistus: Ain Kaalep. 
Fotod. Esikaas: Heiki Sirkel, tagakaas Jaak Kadak, esikaane sisekülg Peeter Linnap, tagakaane sisekülg Gunnar Meyer. Fotod sisus: Toomas Vendelin, Peeter Linnap, H. Loodus, Peeter Tooming, Heiki Sirkel, Gunnar Meyer, H&H. Laan, Ann Tenno, Peeter Sirge.

Sina ja Mina. Teine/1992 
pisi|Ajakirja Sina ja Mina 1992, nr. 2 esikaas.
Rubriigid "Vaateid ja sissevaateid", "Uskumatust ja võimalikust", "Maast ja ilmast", "Mõttevahetusi ja seisukohavõtte", "Kirju ja pöördumisi", "Tekste ja tõlgendusi", "Nõuandeid ja soovitusi".

Luule
Ottniel Jürissaar. "Nokturn." "Jaaniöine." (Sonetid)
Kalle Kurg. "Peegel."
Lilli Promet. "Mis pahurusepilves." "Mind jäta rahule, Kassandra." (Luuletused.)
"Väetite rõõmust." Vaegurlaste luulet: Minna Kalliomäki. "Hea on olla vaegur." Tiina Salakari. "Mind ei kuulata." Jari Björkvist. "Isa oleks tahtnud tervet poega." Hannu Lehtinen. "Elu kõrgkoolis ei tule ma toime."
Peter Davison. "Ithacal." Tõlkinud Indrek Tart.
Proosa
Ivan Bunin. Bernard. (Novell.) Tõlkinud Pekka Erelt.
Žarko Petan. Teisik. (Novell.) Tõlkinud Lembit Remmelgas.
 François de La Rochefoucauld, Vauvenargues, Montesquieu, Chamfort. Mõtteteri.
Portree
"Mängiv mees." (Viiuldaja Vladimir Sapožnini suhtumisest mänguasjadesse.)
Intervjuud
Leo Tamm, arst, Eesti Lastekaitse Keskliidu president (Probleemidest laste õigustega ja reaalse olukorraga.) Pealkiri: "Eesti laps on kaitseta." Intervjueerija Karl Kelgu.
 Maaja Vabrit (Tervishoiu arenduskeskuse töötaja). "Hälviklaps vajab abi." 
 Frédérick Leboyer. "Õrnus." Katkend raamatust "Pour une naissance sans violence". (Lapse tajumisest sünnituse vastuvõtul.) Tõlkinud ja sissejuhatus: Kalle Kurg.
 Lembit Mehilane, Tartu Ülikooli psühhiaatria kateedri juhataja, dotsent (Eestlaste vaimsest tervisest.) Pealkiri: "Kuhu kadus su naeratus?" Intervjueerija: Avo Zelinski.
 Marju Kuut ja Uku Kuut. (Usust Jumalasse. Järg) Pealkiri "Marju ja Uku." Intervjueerija Kalle Kurg. 
Proua A, sensitiiv (konkreetsed lood needmistest. Järg.). Pealkiri: "Needmine." 
Kirjutisi sotsiaalsete suhete, psühholoogia ja tervishoiu teemal
Reet Kudu. "Mania grandiosa kaitseks ehk Kuidas saada Pariisi omanimelist väljakut?" (Rikastumisega seotud mentaliteetidest.)
 Astrid Reinla. "Vaesuse vaikne võlu." (Õnnetunde võimalikkusest.)
 "Mehed – terra incognita." Ülevaade psühhoanalüütik Heather Formaini vaadetest.
 "Postscriptum". (Kaks kirja mehelt naisele kooseluprobleemidest.)
Külliki Maurer. "Eneseületamine." (Rootsi kuninga Karl Gustaf XVI ja kuninganna Silvia fondist puuetega inimeste abistamiseks.)
 Karl Kranig. "Julge kaotada!" (Eneseabist raskete probleemide korral.)
 Virve-Ines Laidmäe. "Lugege seda, kui kavatsete suitsetamist maha jätta!"
 Karl Ludens. "Mängiv inimene on laps." (Hipidelt alguse saanud võistlusmomendita "uutest mängudest").
 "Meedialaste lapsepõlv." (Televisiooni mõjust lastele.)
 "Laste sõber Josef." (Auschwitzi arstist Josef Mengelest.)
Huumor
 "Mehest ja naisest. Eesti rahva tarkusi." Vanasõnu.

Lisaks referatiivseid kirjutisi moehullusest, reisietiketist, luuretegevusest ja teste, lugejate kirju jm.

Arvutigraafika: Jaan Klõšeiko.
Joonistused: Tõnu Reeveer.
Fotod. Esi- ja tagakaanel: Peeter Piirmets. Esikaane ja tagakaane siseküljel: Toomas Kaasik. Sisus: Peeter Piirmets, Kalju Suur, Peeter Tooming, Herkki-Erich Merila, Heiki Sirkel, Satu Aaltonen, Peeter Müürsepp, Arno Saar.

Selgitatud pseudonüümid: Kalle Kurg: Karl Kelgu, Karl Kranig, Karl Ludens. Raul Kilgas: Laur Saglik.

Viited

Kategooria:Eesti endised ajakirjad
Kategooria:Eesti fotograafia